૧૯૯૧મા અણ્ણાએ ભ્રષ્ટાચાર વિરોધી જન આંદોલન શરુ કર્યું.૪૨ જંગલ ખાતા અધિકારીઓ વિરુદ્ધ પુરાવા એકઠા કરી રજુ કર્યા.પણ એક પ્રધાન ખુદ એમાં સંડોવાયેલા હતા.સરકરે કોઈ પગલા લીધા નહિ.નિરાશ અણ્ણાએ પદ્મશ્રી એવોર્ડ અને રાજીવ ગાંધીએ આપેલો વૃક્ષ મિત્ર એવોર્ડ પાછો આપી દીધો.અણ્ણા ઉપવાસ ઉપર ઊતરી ગયા.સરકાર જાગી ૬ પ્રધાનોના રાજીનામાં લઇ લીધા,જુદી જુદી સરકારી ઓફિસોમાંથી ૪૦૦ અધિકારીઓ ઘર ભેગા કરી દીધા.આ સફળતા પુરતી નહોતી અણ્ણાએ Right to Information Act.માટે કેમ્પેન ઐતિહાસિક આઝાદ મેદાનથી ૧૯૯૭મા શરુ કર્યું.ફરી અણ્ણા ઉપવાસ ઉપર ઉતર્યા જુલાઈ ૨૦૦૩મા.૧૨ દિવસના ઉપવાસના અંતે ભારતના રાષ્ટ્રપતિએ Right to Information Act.ડ્રાફ્ટ ઉપર સહી કરીને સ્ટેટ ગવર્નમેન્ટને ૨૦૦૨ થી અમલ કરવા આદેશ આપ્યો.આ ડ્રાફ્ટ National Right to Information Act-2005 માટે મૂળ દસ્તાવેજ બન્યો.૨૦૦૫થી આ કાયદો અમલમાં આવ્યો.આ કાયદા માટે લોકોમાં જાગૃતિ આવે તે માટે અણ્ણા રોજ બે થી ત્રણ સભાઓ સંબોધતા,એક લાખ વિદ્યાર્થીના સંપર્કમાં આવ્યા અને મફતના ભાવે માહિતી પુસ્તકો વેચ્યા.